**NOTĂ INFORMATIVĂ**

 **la proiectul hotărîrii Guvernului cu privire la modificarea unor hotărîri ale Guvernului**

|  |
| --- |
| **1.** **Denumirea autorului şi, după caz, a participanţilor la elaborarea proiectului**  |
| Ministerul Finanțelor (Serviciului Vamal). |
| **2.** **Condiţiile ce au impus elaborarea proiectului de act normativ şi finalităţile urmărite**  |
|  În prezent prevederile legislaţiei în vigoare care reglementează activitatea echipelor mobile, permite acestora oprirea vehiculelelor utilizînd dispozitive speciale de avertizare luminoasă şi sonoră conform prevederilor Regulamentului circulaţiei rutiere (art. 1893 alin. (3) lit. h) din Cod Vamal). În acest sens, menţionăm că utilizarea luminilor giratorii doar de culoare albastră împedică la desfăşurarea sarcinilor şi atribuţiilor de bază ale echipelor mobile întru stoparea, reţinerea şi efectuarea controlului mijloacelor de transport suspectate de încălcarea reglementărilor vamale şi al mărfurilor transportate de acestea.Prin urmare, în scopul racordării Regulamentului circulației rutiere la prevederile legale, precum și realizarea eficientă a sarcinilor echipelor mobile, este necesar ca unităţile de transport ale echipelor mobile să fie echipate, respectiv: ***cu lumini giratorii de culoare albastră şi roşie.*** Acest fapt va permite aplicarea în practică a prevederilor legislației în vigoare. Situația criminogenă pe domeniul antifraudă diferă considerabil de alte țări, care au ca scop protecția tuturor frontierelor, față de Republica Moldova, în care există frontiera administrativă, posturi vamale interne de control, iar competențele, sarcinile și atribuțiile sunt mult mai largi. Pe linia administrativă a regiunii transnistrene echipele mobile sunt unica instituție cu competențe de control și combatere a fraudelor vamale.Totodată, menționăm că autoritățile române, ghidate de practica europeană cât și situația curentă în domeniul combaterii fraudelor fiscal - vamale au constatat necesitatea implementării și utilizării de către echipele mobile ale vămii a semnalelor de individualizare în trafic a mijloacelor de transport ale echipelor mobile.Astfel, recent au fost operate modificări referitor la utilizarea de către Echipele Mobile ale Autorității Vamale Române a semnalelor luminiscente, destinate individualizării acestora în trafic și după caz la efectuarea semnalelor în vederea opririi mijloacelor de transport.Potrivit legislației române, Autoritatea Vamală Română, doar în colaborare cu organele de specialitate ale altor ministere și instituții specializate (poliția), participă la acțiuni  de depistare și combatere a activităților ilicite care generează fenomene de evaziune și fraudă fiscală. Atenționăm, că echipele mobile ale Serviciului Vamal, sînt singurele subdiviziuni speciale operative ale Serviciului Vamal, care efectuează controlul mărfurilor, vehiculelor, documentelor şi al persoanelor în scopul asigurării respectării legislaţiei vamale, depistează căile, mijloacele şi mecanismele de introducere/scoatere ilegală de pe teritoriul Republicii Moldova a mărfurilor şi a vehiculelor, stabileşte cauzele şi condiţiile care favorizează comiterea acestor încălcări, însoţesc, în cazul în care există bănuială rezonabilă de a presupune că au fost încălcate prevederile legislaţiei, mărfurile şi vehiculele pînă la organul vamal proxim sau pînă la locurile situate în raza lui de activitate unde este posibilă examinarea mărfurilor şi a vehiculelor. |
| **3.** **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene**  |
| Proiectul nu prevede armonizarea la legislația Uniunii Europene. |
| **4.** **Principalele prevederi ale proiectului sunt:** |
| Necesitatea modificării Regulamentului circulației rutiere nr.357/2009, aprobat prin Hotărîrea Guvernului nr.357/2009 și Regulamentului privind cerințele generale de echipare a autovehiculelor cu regim prioritar de circulație și a autovehiculelor speciale, aprobat prin Hotărîrea Guvernului nr.500/2018, este condiționată de înlăturarea dificultăților care survin urmare a desfășurării sarcinilor de serviciu a colaboratorilor vamali ale echipelor mobile, stoparea, reținerea, controlul mijloacelor de transport suspecte de încălcarea reglementărilor vamale la transportarea mărfurilor. Pentru îndeplinirea sarcinilor de bază, avînd un regim prioritar de circulație, autovehiculele echipelor mobile ale Serviciului Vamal, necesită a fi echipate cu lumini giratorii de culoare albastră și roșie. Astfel, se propune modificarea pct.38 alin.1) și pct.19 din Regulamentele menționate supra. |
| **5.** **Fundamentarea economico-financiară**  |
| Proiectul necesită cheltuieli financiare minime care vor fi acoperite în limitele alocațiilor bugetare aprobate. |
| **6.** **Modul de încorporare a actului în cadrul normativ în vigoare**  |
| Proiectul nu necesită abrogarea sau aprobarea altor acte normative. |
| **7.** **Avizarea şi consultarea publică a proiectului**  |
| Proiectul urmează a fi supus avizării și consultării publice în conformitate cu art.32 din Legea nr.100/2017 cu privire la actele normative, prin expediere părților interesate și prin publicare pe pagina web oficială a Ministerului Finanțelor. În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului va fi plasat pe pagina oficială a Ministerului Finanțelor, la compartimentul Transparența decizională/Consultări publice și a asigura avizarea acestuia de către instituțiile interesate. |
| **8.** **Constatările expertizei anticorupţie**  |
| Potrivit art.35 din Legea nr.100/2017 cu privire la actele normative proiectul urmează a fi supus expertizei anticorupție de către Centrul Național Anticorupție, care urmează a fi efectuată în conformitate prevederile Legii nr.1104/2002 cu privire la Centrul Național Anticorupție.Informația privind rezultatele expertizei anticorupție va fi inclusă în sinteza obiecțiilor și propunerilor/recomandărilor la proiectul hotărârii de Guvern. |
| **9.** **Constatările expertizei de compatibilitate**  |
| Proiectul nu urmează a fi examinat sub aspect de compatibilitate. |
| **10.** **Constatările expertizei juridice**  |
| În conformitate cu art.37 din Legea nr.100/2017 cu privire la actele normative proiectul urmează a fi supus expertizei juridice. Informația privind rezultatele expertizei juridice va fi inclusă în sinteza obiecțiilor și propunerilor/recomandărilor la proiectul hotărârii de Guvern. |

**Ministrul finanțelor** (semnat electronic) **Dumitru BUDIANSCHI**